PLANINSKO DRUŠTVO CELJE MATICA                                                           Celje, 12.02.2009

ODSEK ZA POHODNIŠTVO,  STANETOVA 20,  SI-3000  CELJE

Tel.  03 492 4850,  051 338 358

Iz  Tremerja  na  Trojane

V SOBOTO,  21. FEBRUARJA 2009

DEVETKRAT SMO DOSLEJ USPEŠNO PREMERILI RAZDALJO S TROJAN V TREMERJE.

PO OKOLI DESETIH URAH HOJE SMO SE NA KONCU VEDNO RAZVESELILI USPEHA,

KI SMO GA VSELEJ DOSEGLI PO PREIZKUŠENEM REKLU, DA SE POČASI PRIDE DALEČ.

KDAJ PA KDAJ SE JE NA CILJU V TREMERJU KDO CELO JUNAČIL,

DA ŠE NI DOVOLJ UTRUJEN IN IŠČE SOPOTNIKA ZA VRNITEV NA TROJANE.

RESDA POT NAZAJ NI NIČ DALJŠA,

A ZARADI IZHODIŠČA OB SAVINJI IN NEKAJ HUJŠIH STRMIN ZA URICO ZAMUDNEJŠA.

KOLIKO TO RES DRŽI, SE BOMO PREPRIČALI NA DESETEM POHODU 

PO SLEMENIH IN VRHEH MED ZASAVJEM IN SPODNJO SAVINJSKO DOLINO. 

PO NJIH VAS VABIMO UTRJEVAT SVOJO VZDRŽLJIVOST V ČASU, 

KO ŽIL ŠE NI NAPOLNIL SVINEC POMLADNE UTRUJENOSTI, 

ČETUDI BO BRŽČAS TREBA MARSIKJE ŠE ZAGAZITI V CELEC. 

OB ŠESTIH ZJUTRAJ, 6:00, 

SE ZBEREMO NA POSTAJALIŠČU PRED GARAŽNO HIŠO OB LJUBLJANSKI CESTI, 

ODKODER SE Z NAROČENIM AVTOBUSOM ODPELJEMO V BLIŽNJE TREMERJE, 233 m.

POHOD ZAČNEMO PRI OPUŠČENEM CESTNEM PODVOZU OZIROMA PRI STAREM MLINU. 

PO ZLOŽNI PLANINSKI POTI SE POVZPNEMO NA ŠMOHOR, 787 m.

KER JE ZA POSTANEK V PLANINSKEM DOMU ŠE PREZGODAJ, 

SE SPREHODIMO PO GOZDNI CESTI 

MIMO OBNOVLJENE CERKVE SVETEGA MOHORJA  IN MOGOČNIH LIP OKOLI NJE 

TER SE POVZPNEMO NA STRMI GOZDNIK, 1090 m.

Z GOZDNIKA SESTOPIMO ZA OKOLI 300 VIŠINSKIH METROV PO OZNAČENI POTI 

IN SE POTRUDIMO DO PLANINSKEGA DOMA NA MRZLICI, 1093 m,

KJER SI VZAMEMO NEKAJ VEČ ČASA ZA IZDATNEJŠO MALICO. 

ČEZ BLIŽNJI RAZGLEDNI VRH MRZLICE, 1122 m, 

SE PREKOBALIMO NA CESTO, KI PELJE NA PREVAL PODMEJO, 724 m. 

TAM PREČKAMO DRŽAVNO CESTO PREBOLD TRBOVLJE. 

POZNEJE VARČUJEMO Z MOČJO RAJŠI PO CESTI OKOLI JAVORA 

IN SE OD NJE POSLOVIMO ŠELE PRI CERKVI SVETEGA LENARTA, 885 m, NA VRHEH.

ČEZ NEKAJ ČASA SE ZAGRIZEMO ŠE V ZADNJO STRMINO,

KI JENJA VRH ČEMŠENIŠKE PLANINE, 1204 m.

V BLIŽNJEM PLANINSKEM DOMU DR. FRANCIJA GOLOBA, 1120 m,

SI V DRUGO PRIVOŠČIMO MALCE DALJŠI PREDAH ZA POPOLDANSKI OBROK. 

NAPOSLED LE ŠE SESTOPIMO SKOZI NASELJE ŠENTGOTARD, 632 m, NA TROJANE, 569 m,

PRI ČEMER SE PROTI KONCU KARSEDA OGIBAMO okoli 1 km ASFALTA.

KO POKLIČEMO VOZNIKA, SE ŽE SPUŠČA MRAK.

KO PA NAROČENI AVTOBUS PRISPE IZ CELJA NA TROJANE,

SMO SI ŽE OPOMOGLI OD POTI ČEZ GOZDNIK, MRZLICO IN ČEMŠENIŠKO PLANINO. 

NA GLAZIJI IZSTOPIMO PREDVIDOMA okoli 20.ure. 

DOBRA OBUTEV IN PRIMERNE NOGAVICE

SO NA TAKO DOLGI POTI PRAV GOTOVO NAJVAŽNEJŠA STVAR.

KER VES SNEG ŠE NI SKOPNEL,

VZEMIMO S SABO GAMAŠE, V NAHRBTNIKU PA NAJ NE MANJKAJO NITI MANJŠE DEREZE. 

NITI JUTRANJI NITI VEČERNI MRAK NAS NE BI SMELA NAJTI NEPRIPRAVLJENE. 

OBLECIMO SE PRIMERNO ZA PREDVIDENE RAZMERE, 

SAJ BOMO POT PREHODILI TUDI OB MANJ SVETLI VREMENSKI NAPOVEDI. 

ZA IZLET SE PRIJAVIMO V DRUŠTVENI PISARNI NA STANETOVI 20. 

ZA PREVOZA V TREMERJE IN S TROJAN PRISPEVAMO SKUPAJ 8,00 evrov. 

.

DOBER VEČER NA TROJANAH!

Tone Primožič

